Aasta interpreet on Indrek Vau
#000000
Laupäeval, 11. detsembril kuulutas Eesti Interpreetide Liit festivali „Eesti muusika nädal” lõppkontserdil välja „Aasta interpreedi” preemia, mille pälvis trompetist Indrek Vau.
#000002
Interpreetide Liit tunnustas Vaud rikkaliku ja mitmekesise kontserdihooaja, silmapaistva ning kunstiliselt kõrgetasemelise soorituse eest möödunud aastal nii solisti kui ka kammermuusikuna. Vau astus üles ka festivali raames toimunud Eino Tambergi autorikontserdil.
#000003
„Indrek Vau on erakordselt mitmekülgne muusik, keda hinnatakse kõrgelt solistina, ERSO soolotrompetistina, kammermuusikuna ning pedagoogina,” sõnas Interpreetide Liidu juhatuse esimees Henry-David Varema.
#000004
„2021. aastal esitas Indrek nõudlikke kammermuusika kavu kontserdipaikades üle Eesti ning paistis silma rahvusvahelises koostöös Lahti Sümfooniaorkestriga ning Helsingi uue muusika ansambliga defunenensemble. Käesoleva aasta üheks muusikaliseks kõrghetkeks oli kindlasti soleerimine helilooja Tõnu Kõrvitsa esimese trompetikontserdi esiettekandel,” lisas Varema.
#000005
Vau on silmapaistev solist, kes on esitanud kõiki Eesti trompetiteoseid ning väsimatu eesti muusika salvestaja, mille eest pärjati ta ka Eesti Kultuurkapitali helikunsti sihtkapitali aastapreemiaga 2017. aastal. Ta on ka aktiivne eesti uue trompetimuusika tellija, kellele on kirjutanud heliteoseid Veljo Tormis, Ülo Krigul jt. Alates 2000. aastast on Vau ERSO trompetirühma kontsertmeister. Orkestris mängimist alustas ta olles vaid esimese kursuse üliõpilane. Lisaks on ta tegev pedagoogina Eesti Muusika- ja Teatriakadeemias.
#000006
Pärnu kontserdimaja juht pälvis Poola saatkonna kõrge tunnustuse
#000009
Algab Kammermuusikute suvefestival unustatud mõisates – “Mõisamängud”
#000010
Pärnu võõrustab koroonapausi järel sel nädalalõpul taas ooperipäevi
#000011
Anu Tali: Orkestris peab olema nii palju särtsu, et kuulaja hüppaks...
#000014
Maarja Nuut: Elektroonilises muusikas kulub oma heli ja meetodi leidmiseks väga...
#000015